**Раздел 2**

**УКАЗАНИЯ ЗА ИЗГОТВЯНЕ НА ОФЕРТА**

 **ЗА УЧАСТИЕ В ОБЩЕСТВЕНА ПОРЪЧКА ЧРЕЗ СЪБИРАНЕ НА ОФЕРТИ С ОБЯВА ПО РЕДА НА ГЛАВА 26 ОТ ЗОП**

**I. ОБЩИ УСЛОВИЯ НА ПОРЪЧКАТА**

**1. Възложител**

Възложител на настоящата обществена поръчка съгласно чл. 5, ал. 2, т. 9 от ЗОП е Кметът на Община Панагюрище, с административен адрес гр. Панагюрище, пл. „20-ти Април” №13, интернет адрес: <https://www.panagyurishte.org/>, и адрес профил на купувача: [https://panagyurishte.nit.bg](https://panagyurishte.nit.bg/)

Обществената поръчка е обявена на основание чл. 20, ал. 3, от ЗОП, с оглед което същата ще се проведе при спазване на условията и реда на Глава двадесет и шеста от ЗОП - чрез събиране на оферти с обява.

**2. Обект, предмет и прогнозна стойност**

**2.1. Обект на поръчката:**

Обект на настоящата обществена поръчка е „строителство” по смисъла на чл. 3, ал. 1, т. 1 от ЗОП.

**2.2. Предмет:**

Предмет на настоящата обществена поръчка е:

**Избор на изпълнител за извършване на основен ремонт** **на** **общински път Панагюрски колонии – местност „Манзул” от км 0+000 до км 7+660,78 подучастък от км 5+020 до км 5+220**

**2.3. Прогнозна стойност:**

Прогнозната стойност на обществената поръчка е **139 166,66**  **лева без ДДС** (сто тридесет и девет хиляди сто шестдесет и шест лева и 66 ст.) без включен ДДС.

**3. Срок за изпълнение на поръчката**

Срокът за изпълнение на СМР не следва да бъде по-кратък от 50 календарни дни и не по-дълъг от 90 календарни дни от подписване на протокол за откриване на строителна площадка.

*Участник предложил срок за изпълнение на строителството извън горепосочения срок ще бъде отстранен от участие в процедурата.*

**4. Финансиране и начин на плащане**

**4.1.** Финансирането на настоящата обществена поръчка се осигурява със средства от бюджета на Община Панагюрище;

**4.2.** **Начин на плащане:**

* **Авансово плащане** в размер на 30% от предложената от избрания изпълнител цена, в срок до 30 к.д. от подписване на договор.
* **Междинни плащания** в размер до 95% от общата стойност вкл. аванса.
* **Окончателно плащане** - в 30-дневен срок след издаване на удостоверение за въвеждане в експлоатация.

**II. ДОСТЪП ДО ДОКУМЕНТАЦИЯТА ЗА УЧАСТИЕ**

Възложителят предоставя безплатен и пълен достъп до документацията за участие на интернет страницата на Община Панагюрище в „Профил на купувача”

**ІІІ. НАЧИН НА ПОДАВАНЕ НА ОФЕРТИТЕ**

1.Оферти за участие в обществената поръчкасе подават до 17:00 ч. до датата, посочена в Информацията по Приложение № 20 към чл.187, ал.1 от ЗОП в Център за административно обслужване на граждани към Община Панагюрище, пл. 20-ти Април” №13, гр. Панагюрище. Офертата се представя в запечатана непрозрачна опаковка, върху която се посочва наименованието на поръчката, наименование на участника, адрес за кореспонденция, телефон и по възможност факс и електронен адрес.

2.Срокът на валидност на офертите е до 01.06.2020 г.

**IV. УСЛОВИЯ ЗА УЧАСТИЕ**

1. При изготвяне на офертата всеки участник трябва да се придържа точно към обявените от възложителя условия.
2. Офертите се изготвят на български език.
3. До изтичането на срока за подаване на офертите всеки участник може да промени, да допълни или да оттегли офертата си.
4. Всеки участник в процедура за възлагане на обществена поръчка има право да представи само една оферта.
5. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.
6. В процедура за възлагане на обществена поръчка едно физическо или юридическо лице може да участва само в едно обединение.
7. Свързани лица не могат да бъдат самостоятелни участници в една и съща процедура.

Свързани лица са тези по смисъла на §1, т. 13 и 14 от ДР на Закона за публичното предлагане на ценни книжа.

"Свързани лица" са:

а) лицата, едното от които контролира другото лице или негово дъщерно дружество:

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

"Контрол" е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице: или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

**Изисквания към участниците**

1. Участник в настоящата обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява този вид услуга, съгласно законодателството ла държавата, в която то е установено.
2. Клон на чуждестранно лице може да е самостоятелен участник в настоящата обществена поръчка, ако може самостоятелно да подава оферти и да сключва договори съгласно законодателството на държавата, в която е установен.
3. В обществената поръчка може да участва всеки, който отговаря на условията, посочени в Закона за обществените поръчки (ЗОП). Правилника за прилагане на ЗОП (ППЗОП) и посочените в настоящата обява изисквания на възложителя.

**Участие на подизпълнители, трети лица**

Участниците посочват в офертата **подизпълнителите и дела от поръчката**, който ще им възложат, ако възнамеряват да използват такива. В този случай те трябва да представят

доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Изпълнителите сключват договор за подизпълнение с подизпълнителите, посочени в офертата. Възложителят изисква замяна на подизпълнител, който не отговаря на някое от условията: съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата, поради промяна в обстоятелствата преди сключване на договора за обществена поръчка.

Подизпълнителите нямат право да превъзлагат една или повече от дейностите, които са включени в предмета на договора за подизпълнение.

Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. В тези случаи разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към същото, изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже директно плащане към подизпълнителя, когато искането за плащане е оспорено, до момента на отстраняване на причината за отказа.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

След сключване на договора и най-късно преди започване на изпълнението му. изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;
2. новият подизпълнител отговаря на критериите за подбор по отношение на дела и вида на дейностите, които ще изпълнява.

При замяна или включване на подизпълнител изпълнителят представя на възложителя всички документи, които доказват изпълнението на условията, че същия отговаря на съответните критерии за подбор съобразно вида и дела от поръчката, който ще изпълнява, и за него да не са налице основания за отстраняване от процедурата.

Участниците могат да се позоват на **капацитета на трети лица**, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности

По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези ще участват в изпълнението на частта от поръчката, за която е необходим този капацитет. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата.

Възложителят изисква от участника да замени посоченото от него трето лице, ако то не отговаря на някое от горните условия, поради промяна в обстоятелства преди сключване на договора за обществена поръчка.

Възложителят изисква солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.

Когато участник в процедурата е обединение от физически и/или юридически лица. той може да докаже изпълнението на критериите за подбор с капацитета на трети лица при спазване на условията на чл. 65, ал. 2 - 4 от ЗОП.

**V. ЛИЧНО СЪСТОЯНИЕ НА УЧАСТНИЦИТЕ**

За участниците не следва да са налице основанията по чл. 54. ал. 1, т. 1 - 5 и 7 от ЗОП.

Основанията по чл. 54, ал. 1, т. 1, 2 и 7 се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.

В случаите по чл. 54, ал. 2 от ЗОП, когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по ал. 1, т. 1, 2 и 7 се отнасят и за това физическо лице.

Възложителят задължително отстранява от участие в обществената поръчка участник, когато:

1. е осъден с влязла в сила присъда, освен ако е реабилитиран, за престъпление по чл. 108а. чл. 159а - 159г, чл. 172, чл. 192а. чл. 194 - 217, чл. 219 - 252. чл. 253 - 260. чл. 301 - 307, чл. 321, 321а и чл. 352 - 353е от Наказателния кодекс;

2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162. ал. 2. т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт. който не е влязъл в сила:

4. е налице неравнопоставеност в случаите по чл. 44, ал. 5 от ЗОП;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

7. е налице конфликт на интереси, който не може да бъде отстранен.

**Основания за незадължително отстраняване**

Възложителят отстранява от участие в процедурата за възлагане на обществена поръчка участник, за когото е налице някое от следните обстоятелства по чл. 55, ал. 1 от ЗОП:

1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл.740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството в държавата, в която е установен;

2. лишен от правото да упражнява професия и/или дейност свързана с предмета на настоящата поръчка, съгласно законодателството на държавата, в която е извършено нарушението;

3. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

4. доказано е, че е виновен за неизпълнение на договор за обществена поръчка, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

5. опитал е да:

а) повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация;

б) получи информация, която може да му даде неоснователно предимство в процедурата за възлагане на обществена поръчка;

Изискванията на чл. 54, ал. 1 т. 1-5 и 7, и чл. 55, ал. 1, т. 5 от Закона за обществените поръчки се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

В случай на отстраняване по чл. 54, ал.1. т. 1-5 и 7 от ЗОП възложителят трябва да осигури доказателства за наличие на основания за отстраняване.

**Забележка: Изискванията за личното състояние се отнасят и за подизпълнителите и/или третите лица.**

*Не се допуска до участие в процедурата* и се отстранява участник, за когото намира приложение хипотезата на чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, освен ако не е приложима разпоредбата по чл.4 от същия закон.

Възложителят ще отстранява от участие в процедура за възлагане на обществена поръчка участник, за когото се установи, че е регистриран в юрисдикция с преференциален данъчен режим. Възложителят отстранява от участие в процедура за възлагане на обществена поръчка и участници за които се установи, че са свързани лица с дружества, регистрирани в юрисдикция с преференциален данъчен режим.

 *Възложителят ще отстранява от участие* в процедура за възлагане на обществена поръчка участник, за когото се установи, че на основание чл. 69 от Закона за противодействие на корупцията и за отнемане на незаконно придобитото имущество (ЗПКОНПИ), е лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.

 Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето е станало съдружник, притежава дялове или е управител или член на орган на управление или контрол след освобождаването му от длъжност.

**Мерки за доказване на надеждност – съгласно чл. 56 от ЗОП**

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от обществената поръчка.

Мотивите за приемане или отхвърляне на предприетите но чл.56, ал. 1 от ЗОП мерки и представените доказателства се посочват в протокола на комисията или в съобщението за прекратяване на обществената поръчка, в зависимост от вида и етапа, на който се намира.

**Забележка: Информацията по тази точка се отнася и за подизпълнителите и третите лица.**

**VI. КРИТЕРИИ ЗА ПОДБОР**

**Минимални изисквания към годността за упражняване на професионална дейност по чл. 60, ал. 1 от ЗОП:**

Участниците трябва да имат регистрация в Централния професионален регистър на строителя (ЦПРС) към Строителната камара за изпълнение на строежи **втора група – четвърта категория строежи**, съгласно чл.137 от ЗУТ или по-висока, в която попада обекта на поръчката или регистрация в съответен регистър на държава - членка на Европейския съюз, или на друга държава - страна по Споразумението за Европейското икономическо пространство.

**Документ, с който се доказва изпълнението на това изискване:**

При подаване на оферта участниците декларират годност (правоспособност) за упражняване на професионална дейност */номер на Удостоверението, група и категория, валидност/* в Единния европейски документ за обществени поръчки (ЕЕДОП) в Част IV: Критерии за подбор, раздел А: Годност.

При участие на обединения, които не са юридически лица, съответствието се доказва от лицето което ще изпълнява строителството, съобразно разпределението на участието на лицата при изпълнение на дейностите, предвидено в договора за създаване на обединението, съгласно чл. 59, ал. 6 от ЗОП и чл. 3, ал. 3 от ЗКС.

**Преди сключване на договора** участникът определен за изпълнител представя копие на Удостоверение и валиден талон и валиден талон за вписване в ЦПРС към Камарата на строителите за изпълнение на строежи от категорията строеж, в която попада обекта на поръчката. В случай, че избраният за изпълнител е чуждестранно лице – удостоверение от аналогични регистри съгласно законодателството на държавата членка, в която са установени.

За повече информация: [http://register.ksb.bg/.](http://register.ksb.bg/)

Възложителят може да изисква от участниците по всяко време да представят документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**Минимални изисквания към икономическо и финансово състояние по чл. 62, ал. 1 от ЗОП**

Участниците следва да имат валидна застрахователна полица за професионална отговорност на строителя — съгласно чл. 171, ал. 1 от ЗУТ (или еквивалентна застраховка или гаранция за чуждестранното лице - участник, в съответствие с чл. 171а, ал. 1 от ЗУТ), с общ лимит на отговорността, покриваща четвърта категория строежи.

**Документи, с който се доказва изпълнението на тези изисквания:**

При подаване на офертата участниците декларират липсата на основанията за отстраняване и съответствието с посочения критерий за подбор чрез попълване на ЕЕДОП в част IV. „Критерии за подбор“, раздел Б „Икономическо и финансово състояние“, в поле: Застрахователна полица за риск „професионална отговорност“ възлиза на: ……… */номер на полицата, застраховател, стойност, валидност/*.

Преди сключване на договора участникът определен за изпълнител представя копие на застраховка „Професионална отговорност“, съгласно чл.171, ал.1 от ЗУТ.

**Минимални изисквания към техническите и професионални способности по** **чл. 63 ал. 1 от ЗОП**

1. Участниците да са изпълнили дейности с предмет и обем, идентични или сходни с тези на поръчката, за последните 5 години от датата на подаване на офертата.

Под „ Сходно с предмета на поръчката строителство” следва да се разбира изграждане, реконструкция, рехабилитация, основен и текущ ремонт на пътища и/или улици или еквивалентни.

**Документ, с който се доказва изпълнението на това изискване:**

При подаване на офертата участниците декларират съответствието с посочения критерий за подбор чрез попълване на ЕЕДОП в част IV. „Критерии за подбор“, раздел В „Технически и професионални способности“**,** в поле: За поръчки за строителство: извършени строителни дейности от конкретния вид.

Преди сключване на договор Възложителят изисква от участника, определен за изпълнител да предостави Списък на строителството, идентично или сходно с предмета на поръчката, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания.

1. За изпълнение на настоящата обществена поръчка, участниците трябва да разполагат с технически и ръководен персонал с професионална компетентност, както следва:
	1. **Технически ръководител на обекта:** който да има квалификация „строителен инженер”, „архитект“, „строителен техник” или еквивалентна. Да има опит като технически ръководител на обект с предмет и обем, идентичен или сходен, с този на поръчката;
	2. **Координатор по безопасност и здраве в строителството:** Да притежава валидно удостоверение за „Експерт за безопасност и здраве” съгласно Наредба № РД-07- 2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд или еквивалентно. Да има опит като координатор или експерт „БЗС“ на обект с предмет и обем, идентичен или сходен, с този на поръчката.
	3. **Отговорник по контрола на качеството:** да притежава съответното удостоверение за контрол върху качеството на изпълнение на строителството и за контрол на съответствието на строителните продукти със съществените изисквания за безопасност или еквивалентен документ. Да има опит като експерт „Контрол на качеството“ на обект с предмет и обем, идентичен или сходен, с този на поръчката;

**Документ, с който се доказва изпълнението на това изискване:**

При подаване на офертата участниците декларират липсата на основанията за отстраняване и съответствието с посочения критерий за подбор чрез попълване на ЕЕДОП в част IV. „Критерии за подбор“, раздел В „Технически и професионални способности“, в поле: За поръчки за строителство: Технически лица или органи, които ще извършат строителството .

Преди сключването на договор за обществена поръчка, Възложителят изисква от участника, определен за изпълнител, да предостави Списък на персонала, който ще отговаря за изпълнението на поръчката, в който е посочена професионалната компетентност на лицата, както и документите, които доказват професионална компетентност на лицата.

3. За изпълнение на настоящата обществена поръчка, участниците трябва да разполагат със следното минимално техническо оборудване и механизация:**:**

- Пътна фреза с работна ширина 1000 мм - 1 бр.

- Пътна фреза с работна ширина 500 мм - 1 бр.

- Автогудронатор - 1 бр.

- Асфалтополагаща машина - 1 бр.

- Валяк бандажен вибрационен /двуосен / 8 , 10 т. - 1 бр.

- Валяк бандажен вибрационен /двуосен / до 2,5 т. - 1 бр.

- Челен товарач - 1 бр.

- Автомобил – поливомияч с мотометачка - 1 бр.

- Колесен багер – мин. 0,5 м3 - 1 бр.

- Автомобил – самосвал - 3 бр.

- Автомобил – бордови - 1 бр.

- Компресор за сгъстен въздух - 1 бр.

- Моторна фугорезачка за асф. и бетонови повърхности - 1 бр.

- Моторна виброплоча - 1 бр.

- Моторна духалка - 1 бр.

- Моторен /или пневматичен/ къртач - 1 бр.

- Ел. агрегат - 1 бр.

- Ръчна мот.трамбовка (жабка) - 1 бр.

**Документ, с който се доказва изпълнението на това изискване:**

При подаване на офертата участниците декларират липсата на основанията за отстраняване и съответствието с посочения критерий за подбор чрез попълване на ЕЕДОП в част IV. „Критерии за подбор“, раздел В „Технически и професионални способности“

Преди сключването на договор за обществена поръчка, Възложителят изисква от участника, определен за изпълнител, да предостави Списък на техническото оборудване и механизация, които ще използва при изпълнение на поръчката, с посочване на марка/модел и технически характеристики;

**VII. СЪДЪРЖАНИЕ НА ОФЕРТАТА**

Офертата се подава на български език, на хартиен и електронен носител, в запечатана и непрозрачна опаковка. В офертата си участниците представят следните документи:

1. Опис на представените документи, подписан от участника *–* по образец към настоящата документация.
2. При участник обединение, което не е юридическо лице, се представя копие на документ, от който да е видно правното основание за създаване на обединението, както и следната информация във връзка с настоящата обществена поръчка:
* определяне на партньор, който да представлява обединението за целите на обществената поръчка:
* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

Не се допускат промени в състава на обединението след подаване на офертата.

1. ЕЕДОП – на електронен носител и цифрово подписан;
2. Документи за доказване на предприетите мерки за надеждност, когато е приложимо;
3. Оферта по образец, съдържаща:
	1. Техническо предложение, което съдържа:

 Предложение за изпълнение на поръчката в съответствие с техническата спецификация и изискванията на възложителя и да обхваща минимум:

**Работна програма**. В тази част от офертата всеки участник следва да представи последователността и взаимообвързаността на предвидените от него дейности в зависимост от представения технологичен подход за постигането на целите на договора, включително чрез определяне на тяхната продължителност. Следва да се обхванат всички дейности, необходими за изпълнението предмета на поръчката, отчитайки времето за подготвителните дейности (мобилизация, откриване на строителна площадка), дейностите по изпълнението на строително-монтажните работи, тестванията, въвеждането на обекта в експлоатация, както и всички други дейности, необходими за постигане целите на договора и ключови моменти свързани с постигането на целите на договора и очакваните резултати. Програмата следва да отговаря на изискванията на Възложителя, на действащото законодателство, на съществуващите технически изисквания и стандарти, и да е съобразена с предмета на поръчката.

Подхода описан от участниците, отнасящ се до основните етапи на изпълнение трябва да бъде ясен, разбираемо представен и отнасящ се до предмета на поръчката. Освен това следва да се представят предвижданите организация и мобилизация на използваните от участника ресурси (техника и човешки ресурси), обвързани с конкретния подход за изпълнение на предмета на поръчката. Следва да се представи организация на работата на инженерно-техническия (ръководен) състав и на изпълнителския/ките екип/и, да посочи начините за осъществяване на координация и за съгласуване на дейностите по между им и други организационни аспекти, които са необходими за качественото и срочно изпълнение на съответно възложеното строителство.

Участниците следва да представят мерките, които ще предприемат за осигуряване на качество по време на изпълнението на договора за строителство, както и контрола на качество, който ще се упражнява по време на изпълнението на договора.

Участниците следва да представят мерките, които ще предприемат за опазване на околната среда.

 **Линеен календарен график** за видове работи – по етапност на изпълнението и разпределение на ресурсите (механизация и работната ръка). Предложения линеен график следва да е в пълно съответствие с предложената Работната програма за изпълнение на СМР. В линейния график да се отразят дните за започване на строителството - откриване на строителната площадка със съставяне на протокол обр. 2, за изпълнение на всички СМР, за завършване на строителството със съставяне на констативен акт обр. 15, дните за неблагоприятни климатични условия при изпълнение на СМР. Към линейният график да бъде приложена и **диаграма на работната ръка.**

 **\*Участник, чиито линеен график е не пълен или не съдържа някоя от необходими дейности, или показва технологична несъвместимост на отделните строителни операции, или е със сгрешена технологична последователност, или е налице несъответствие със строителната програма или е налице противоречие с действащата нормативна уредба се отстранява.**

 8.2. Ценовото предложение не следва да надвишава максималната прогнозна стойност на поръчката в лв. без ДДС, описана в обявата. Предложената цена в лв. без ДДС се закръглява с точност до втори знак след десетичната запетая. Към ценовото предложение участникът представя КСС и анализи на единичните цени на хартиен и електронен носител.

***При несъответствие между между анализната и калкулираната единична цена, при допусната аритметична или техническа грешка, или при непосочена единична цена, участника се отстранява от участие в процедурата.***

***При разминаване на информацията в хартиения и магнитния носител, за вярна ще се приема информацията на хартиения носител.***

**\* Отговорност за евентуално допуснати грешки или пропуски в изчисленията на предложената цена носи единствено участникът в обществената поръчка. Не се допуска разминаване между цената, изписана с думи и цената, изписана с цифри.**

**\*\*Участник подал оферта, която не отговаря на условията за представяне, включително за форма, начин и срок се отстранява от процедурата.**

**\*\*\*Офертата на участник предложил цена за изпълнение по-висока от прогнозната не подлежи на оценяване.**

**Конфиденциалност**

Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя.

Участниците не могат да се позовават на конфидеициалност по отношение на предложенията от офертите им, които подлежат на оценка.

**VIII. ПОДАВАНЕ ПА ОФЕРТА НА ХАРТИЕН НОСИТЕЛ**

Документите, свързани с участието в настоящата обществена поръчка, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса: Получател **Община Панагюрище, гр. Панагюрище , пл. 20-ти април №13.**

Всички документи, свързани с участието във възлагането, се представят в запечатана непрозрачна опаковка. Върху опаковката се посочват:

1. наименованието на участника, включително участниците в обединението, когато е приложимо;
2. адрес за кореспонденция, телефон и по възможност - факс и електронен адрес:
3. наименованието на поръчката за която се подава офертата.

За получените оферти за участие при възложителя се води регистър, в който се отбелязват: подател на офертата: номер, дата и час на получаване (отбелязват се върху опаковката), за което на приносителя се издава документ; причини за връщане на офертата (когато е приложимо).

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Получените офертите се предават на председателя на комисията по чл. 51 от ППЗОП, за което се съставя протокол с данните на участниците по чл.48. ал. 1 от ППЗОП. Протоколът се подписва от предаващото лице и от председателя на комисията.

**IX. РАЗГЛЕЖДАНЕ И ОЦЕНКА НА ОФЕРТИТЕ**

След изтичане на срока за подаване на оферти, възложителят определя нечетен брой лица със Заповед, които да разгледат и оценят получените оферти, съгласно чл. 97 от ППЗОП.

**Отваряне на офертите**

Съгласно чл. 97, ал. 3 от ППЗОП комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците. След отваряне на офертата на конкретен участник и обявяване на ценовото му предложение, комисията предлага на присъстващ представител на друг участник да подпише техническото и ценовото предложение, след което същите се подписват и от всички членове на комисията.

**Разглеждане на подадените оферти**

На закрито заседание комисията извършва проверка за съответствието на подадените оферти с изискванията на обявата, техническата спецификация и всички условия на Възложителя по настоящата обществена поръчка.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника, като изисква да отстрани непълнотите или несъответствията в срок 3 работни дни.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда допуснатите оферти и проверява за тяхното съответствие с предварително обявените условия.

Комисията разглежда направените от допуснатите участници Предложения за изпълнение на поръчката и съответствието им с изискванията на възложителя.

**Оферти съдържащи Техническо и/или Ценово предложение, които не отговарят на предварително обявените условия на възложителя не подлежат на оценка и се отстраняват от участие в процедурата.**

До оценка се допускат само участници, чиито Технически предложения са съобразени с Техническата спецификация и не бъдат преценени като „Недопустима оферта”.

„Недопустима оферта” е тази оферта, която не отговаря на техническите спецификации и на изискванията за изпълнение на поръчката или е подадена от участник, който не отговаря на поставените критерии за подбор или за когото е налице някое от посочените в процедурата основания за отстраняване.

Техническото предложение не подлежи на оценка, но се проверява дали отговаря на минимално поставените изисквания за съдържание и наличие на задължителни елементи и дали в своята последователност гарантира навременното, спрямо минималните изисквания на техническата спецификация постигане на резултати. След проверката за съответствие с изискванията на възложителя и неговото допускане се пристъпва към оценка на ценовите предложения.

Комисията разглежда ценовите предложения на допуснатите участници. Ценовото предложение на участник, чиято оферта не отговаря на изискванията на възложителя, не се оценява.

**Критерии за възлагане и класиране на участниците**

Настоящата обществена поръчка се възлага въз основа на икономически най-изгодна оферта, като критерият за възлагане е **„**оптимално съотношение качество/цена **”*,*** съгласно чл. 70, ал. 2, т. 3 от ЗОП.

Показатели и Методика за оценка на офертите:

|  |
| --- |
| **Показател 1. Срок за изпълнение (СИ)**  **Тежест: 40 %** |
| **Показател 2. Обща цена за изпълнение на поръчката (ЦИ)** **Тежест: 60 %** |
| Комплексната оценка на всяка оферта ще се определя съгласно следната формула:* КО = СИ х 40 % + ЦИ х 60 %, където:

Оценката по показател СИ на СМР се получава както следва:**Срок за изпълнение на СМР**  – максимален брой 100 точки получава участник предложил най-кратък срок за изпълнение на СМР СМР = СМР min / СМР n х 100, къдетоСМР min – най-краткия предложен срок за изпълнение на СМР в календарни дни /цяло число/СМР n – срок за изпълнение на СМР в календарни дни /цяло/ число, предложен от n-тия участник*Срокът за изпълнение на СМР не следва да бъде по-кратък от 50 календарни дни и не по-дълъг от 90 календарни дни от подписване на протокол за откриване на строителна площадка. Участник предложил срок за изпълнение на строителството извън горепосочения срок ще бъде отстранен от участие в процедурата.* **Обща цена за изпълнение на поръчката (ЦИ)** - максималния брой точки е 100 и оценката се получава по следната формула: ЦИ = ЦИ min / ЦИ n х100 , къдетоЦИ min - най-ниската предложена обща цена за изпълнение на поръчкатаЦИ n - общата цена за изпълнение на поръчката, предложена от n-тия участник *Предложенията на участниците следва да не надвишават прогнозната стойност на обществената поръчка. Участник, чиято цена, надхвърля прогнозната, ще бъде отстранен от участие в настоящата процедура.***Забележка:** Всяко получено съотношение като числова стойност по показателите ще бъде закръглено до втори знак след десетичната запетая.На първо място ще бъде класиран участника, чиято офертата е получила най-голяма стойност на комплексната оценка КО. Класирането на офертите ще се извършва в низходящ ред, като най-високата комплексна оценка е равна на 100 т.В случай, че комплексните оценки на две или повече оферти са равни, за икономически най-изгодна ще се приеме тази оферта, в която се предлага най-ниска цена. При условие, че и цените са еднакви се сравняват оценките по показател **Срок за изпълнение на СМР** и се избира офертата с по-благоприятна стойност по този показател. При условие, че сроковете за изпълнение на строителството са еднакви, се избира офертата с по-благоприятна стойност по този показател. При еднакви предложения и по двата показателя се провежда публичен жребий по реда на ЗОП. |

**Протокол на комисията**

Комисията съставя протокол за разглеждането и оценката на офертите и за класирането на участниците.

Към протокола се прилагат всички документи, изготвени входа на работа на комисията, като мотивите за особените мнения и др., ако има такива.

Протоколът на комисията се подписва от всички членове и се предава на възложителя заедно с цялата документация.

Протоколът се представя на възложителя за утвърждаване, след което в един и същ ден се публикува в профила на купувача и се изпраща на участниците:

1. на адрес, посочен от всеки участник:

а) на електронна поща, като съобщението, с което се изпращат, се подписва с електронен подпис, или

б) чрез пощенска или друга куриерска услуга с препоръчана пратка с обратна разписка;

1. по факс.

**Определяне на изпълнител на обществената поръчка**

Възложителят определя за изпълнител на поръчката участник, за когото са изпълнени следните условия:

1. не са налице основанията за отстраняване и отговаря на критериите за подбор;
2. офертата на участника е получила най-висока оценка при прилагане на предварително обявените от възложителя условия и избрания критерий за възлагане.

**Прекратяване**

Възложителят може да прекрати възлагането на поръчката до сключване на договора за възлагане на обществената поръчка, като публикува съобщение на профила на купувача, в което посочва и мотивите за прекратяването.

**X. ДОКУМЕНТИ ЗА СКЛЮЧВАНЕ НА ДОГОВОРА**

 Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

1. представи документ за регистрация в съответствие с изискването по чл. 10, ал. 2 от ЗОП;

2. представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива;

3. представи определената гаранция за изпълнение на договора;

4. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

 Възложителят не сключва договор, когато участникът, класиран на първо място:

 1. откаже да сключи договор;

 2. не изпълни някое от посочените по горе условия, или

3. не докаже, че не са налице основания за отстраняване от процедурата.

За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

**Сключване и изменение на договор**

Възложителят сключва договор за обществена поръчка с определения изпълнител в 30- дневен срок от датата на определяне на изпълнителя.

Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител та поръчката.

Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.

При изпълнението на договорите за обществени поръчки изпълнителите и техните подизпълнители са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно приложение № 10 от ЗОП.

Изменение на договора е допустимо само в приложимите случаи по чл.116 от ЗОП.

В случаите по чл. 116. ал. 1, т. 6 от ЗОП изменение на договор е допустимо, при условие че след изменението общата стойност на договора не надхвърля праговите стойност по чл. 20. ал. 3 от ЗОП.

**XI. ГАРАНЦИИ**

Участникът, определен за изпълнител на обществената поръчка, при сключване на договор, представя гаранция за изпълнение в размер на **5 % (пет процента)** от стойността на договора без ДДС.

Гаранцията се предоставя в една от следните форми:

1. парична сума;

2. банкова гаранция;

3. застраховка, която обезпечава изпълнението чрез покритие на отговорността на изпълнителя.

Гаранцията за изпълнение под формата на парична сума трябва да бъде внесена по банковата сметка на Възложителя.

 Когато като гаранция за изпълнение се представя банкова гаранция, изпълнителят предава на възложителя оригинален екземпляр на банкова гаранция, издадена в полза на възложителя, която трябва да отговаря на следните изисквания: да бъде безусловна и неотменяема, с възможност да се усвои изцяло или частично и да е със срок на валидност най-малко 30 дни след изтичане срока на договора.

Когато като Гаранция за изпълнение се представя застраховка, изпълнителят предава на възложителя оригинален екземпляр на застрахователна полица, издадена в полза на възложителя, която трябва да отговаря на следните изисквания: да обезпечава изпълнението на договора чрез покритие на отговорността на изпълнителя; да бъде със срок на валидност не по-рано от 30 дни след изтичане срока на договора.

При представяне на гаранция под формата на платежното нареждане или банковата гаранция или застраховка, която обезпечава изпълнението чрез покритие на отговорността на изпълнителя, изрично се посочва договорът, за който се представя гаранцията.

Участникът, определен за изпълнител, избира сам формата на гаранцията за изпълнение.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Условията и сроковете за задържане или освобождаване на гаранцията за изпълнение са уредени в договора за обществена поръчка.

**ДРУГА ИНФОРМАЦИЯ**

 За всички неуредените въпроси в документацията по настоящата обществена поръчка се прилагат разпоредбите на ЗОП (изм. ДВ. бр.105 от 18 Декември 2018г.) и ППЗОП (попр. ДВ. Бр.20 от 8 Март 2019 г).